section_heading: Filogenija
paragraph_text: Brown je 1908. prvi put dao naziv porodici Ankylosauridae i definirao ih je kao "sve ankilosaure koji su u bližem srodstvu s rodom Ankylosaurus nego Panoplosaurus". Sereno (2005.) ju je redefinirao kao: najinkluzivniji kladus koji sadrži Ankylosaurusa magniventrisa, ali ne i Panoplosaurusa mirusa. Nopcsa je 1918. prvi put dao naziv potporodici Ankylosaurinae, a 1998. godine ih je Sereno definirao kao "sve ankilosauride koji su u bližem srodstvu s rodom Ankylosaurus nego s rodom Shamosaurus". Sereno (2005.) ju je redefinirao kao: najinkluzivniji kladus koji sadrži Ankylosaurus magniventris, ali ne Gargoyleosaurus parkpinorum, Minmi paravertebra ili Shamosaurus scutatus. Kladogram niže slijedi najbolje riješenu topologiju iz jedne analize koju su 2011. proveli paleontolozi Richard S. Thompson, Jolyon C. Parish, Susannah C. R. Maidment i Paul M. Barrett.